Odjeća i predmeti dr. Vesne Bosanac koje je imala na sebi u trenutku puštanja iz zatočeništva
**Vesna Bosanac** (Subotica, 9. ožujka 1949. - Vukovar, 21. ožujka 2022.) - hrvatska liječnica, specijalist pedijatrije, ravnateljica Opće bolnice Vukovar. Kao ravnateljica vukovarske bolnice u najtežim ratnim trenucima grada Vukovara postala je simbolom herojstva, građanske hrabrosti i humanosti.

Postala je v.d. ravnateljem Medicinskog centra Vukovar 24. srpnja 1991. godine. U bolnici su počele pripreme za snalaženje u ratnoj agresiji, koja se spremala u okolici Vukovara. Vodila je bolnicu u vrijeme nesposredno prije i za vrijeme bitke za Vukovar, organizirajući rad bolnice u vrlo teškim ratnim uvjetima. Kroz bolnicu je prošlo dvije i pol tisuće ranjenika, tisuću od njih je moralo biti podvrgnuto teškim operacijama. Ostala je u bolnici do samog pada Vukovara te je bila zatočena i kasnije puštena. Najveći organizirani i masovni zločin u Vukovaru, dogodio se nad ranjenicima iz bolnice.

Protiv nje bila je podnesena kaznena prijava u Srbiji 1992. zbog navodnih ratnih zločina, ali je odbačena kao neutemeljena. Bila je članica Gradskog vijeća Vukovara od 1993. do 1996. Na čelu je Opće bolnice Vukovar od 1997. godine, nakon mirnog oslobođenja Vukovara. Bila je 9. na stranačkoj listi HDZ-a u V. izbornoj jedinici na izborima za Hrvatski sabor 2011. godine.

Bila je kritizirana zbog načina vođenja vukovarske bolnice.

Primila je "Povelju Republike Hrvatske" u ime Opće županijske bolnice Vukovar od hrvatskog predsjednika Ive Josipovića 15. studenog 2011. Udruga branitelja Podravke u suradnji s drugim udrugama proizašlim iz Domovinskog rata dodijelila je dr. Vesni Bosanac i Općoj bolnici Vukovar Veliku zlatnu plaketu 16. siječnja 2012. za sve što su učinili za dobrobit Hrvatske.

Krajem lipnja 2013. god. je smijenjena s mjesta ravnateljice Opće bolnice Vukovar, odlukom Vlade RH. Makar se navodi da su razlozi slabo poslovanje bolnice - koja ima znatna nepodmirena dugovanja, kako je sa bolnicama u Hrvatskoj početkom 2013. godine i inače slučaj -  u javnosti su iznijeti protesti i ocjene kako je riječ o političkoj smjeni. Svojedobni ministar zdravstva prof. dr. Andrija Hebrang objašnjava da je Opća bolnica u Vukovaru dužna kao i sve druge, i da je riječ o dugu koji se ne može pripisati propustima V. Bosanac.  Očekuje se da će dr. Bosanac nastaviti raditi u Općoj bolnici Vukovar, kao liječnik - pedijatar.

O njoj je napisana knjiga "Apeli dr. Vesne Bosanac", koju je priredio i uredio Mladen Pavković 2002.

Izvori
------

1. ↑  Vukovarska bolnica 1991. monografija, gl. urednik Štefan Biro, Vukovar 2007.
2. ↑   Preuzeto 9. veljače 2012.
3. ↑   Arhivirano 2011-03-08 na Wayback Machine-u Preuzeto 9. veljače 2012.
4. ↑   Arhivirano 2011-06-08 na Wayback Machine-u Preuzeto 9. veljače 2012.
5. ↑   Preuzeto 9. veljače 2012.
6. ↑   Preuzeto 9. veljače 2012.
7. ↑   Arhivirano 2013-05-30 na Wayback Machine-u "NAJVEĆA SANACIJA ZDRAVSTVA U POVIJESTI Vlada uzela kredit od 5 milijardi kuna da vrati dug bolnica", A. Milovan i I. Krnić za "Jutarnji list" 18.4.2013. Preuzeto 28. lipnja 2013.
8. ↑  [tt\_news]=214617&tx\_ttnews[backPid]=866&cHash=8b3a42bf09[*mrtav link*] "Smjena dr. Bosanac je zločin!", HRT 28.6.2013. Preuzeto 28. lipnja 2013.
9. ↑   "Bosanac smijenjena zbog duga: Žao mi je što nisam sve dovršila", B. Bradarić i R. Kovačević za "Večernji list" 28.6.2013. Preuzeto 28. lipnja 2013.



|  |  |
| --- | --- |
| Normativna kontrola Uredi na Wikidati | 
* WorldCat identiteti
* LCCN: n2017023383
* ISNI: 0000 0000 0200 5930
* GND: 1226749941
* SUDOC: 109232054
* NSK: 000101415

 |